Doložka zlučiteľnosti
právneho predpisu 
s právom Európskych spoločenstiev a právom Európskej únie 

1.	Predkladateľ právneho predpisu: vláda slovenskej republiky 
 
2.	Názov návrhu právneho predpisu: Návrh zákona, ktorým sa mení a dopĺňa zákon č. 572/2004 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov 

3.	Problematika návrhu právneho predpisu:

a)	nie je upravená v práve Európskych spoločenstiev

b)	je upravená v práve Európskej únie

-	primárnom

v hlave XX Životné prostredie Zmluvy o fungovaní Európskej únie, 

-	sekundárnom

v smernici Európskeho parlamentu a Rady 2003/87/ES z 13. októbra 2003, ktorou sa ustanovuje schéma obchodovania s emisnými kvótami skleníkových plynov v Spoločenstve a ktorou sa mení a dopĺňa smernica a Rady 96/6/ES o integrovanej prevencii a kontrole znečisťovania a v smernici Európskeho parlamentu a Rady 2004/101/ES, v smernici Európskeho parlamentu a Rady 2008/101/ES, ktorou sa mení a dopĺňa smernica 2003/87/ES o vytvorení systému obchodovania s kvótami emisií skleníkových plynov v rámci Spoločenstva s ohľadom na projektové mechanizmy Kjótskeho protokolu, v smernici Euópskeho parlamentu a Rady 2009/29/ES, ktorou sa mení a dopĺňa smernica 2003/87/ES s cieľom zlepšiť a rozšíriť schému Spoločenstva na obchodovanie s emisnými kvótami skleníkových plynov, 

c)	je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.

Rozhodnutie T-178/2005 zo dňa 23. novembra 2005 - Spojené kráľovstvo proti Komisii 

4.	Záväzky Slovenskej republiky vo vzťahu k Európskym spoločenstvám a Európskej únii: 

a)	lehota na prebratie smernice alebo rámcového rozhodnutia podľa určenia gestorských ústredných orgánov štátnej správy zodpovedných za prebratie smerníc a vypracovanie tabuliek zhody k návrhom všeobecne záväzných právnych predpisov alebo lehota na implementáciu nariadenia alebo rozhodnutia z nich vyplývajúca

smernice boli úplne prebraté v rokoch 2004 a 2007 zákonom č. 572/2004 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov. Novelizácia rieši transponovanie smernice 2008/101/ES do slovenského právneho poriadku do 2. februára 2010 a smernice 2009/29/ES do slovenského poriadku do 31. decembra 2012, 

b)	informácia o konaní začatom proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení

nebolo začaté 

c)	informácia o právnych predpisoch, v ktorých sú preberané smernice alebo rámcové rozhodnutia už prebraté spolu s uvedením rozsahu tohto prebratia

zákon č. 572/2004 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov - rozsah prebratia čiastočný 

5.	Stupeň zlučiteľnosti návrhu právneho predpisu s právom Európskych spoločenstiev alebo právom Európskej únie:

Stupeň zlučiteľnosti - čiastočný 

6.	Gestor a spolupracujúce rezorty: 

Ministerstvo životného prostredia Slovenskej republiky